CELEX: 22018D0433
Language: sk
Date: 2016-09-23 00:00:00
Title: Rozhodnutie Spoločného výboru EHP č. 175/2016 z 23. septembra 2016, ktorým sa mení príloha II (Technické predpisy, normy, skúšky a certifikácia) k Dohode o EHP [2018/433]

22.3.2018   
               
               
                  SK
               
               
                  Úradný vestník Európskej únie
               
               
                  L 80/17
               
            ROZHODNUTIE SPOLOČNÉHO VÝBORU EHP
      č. 175/2016
      z 23. septembra 2016,
      ktorým sa mení príloha II (Technické predpisy, normy, skúšky a certifikácia) k Dohode o EHP [2018/433]
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
      keďže:
      
                  (1)
               
               
                  Delegovaná smernica Komisie (EÚ) 2016/1028 z 19. apríla 2016, ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pre olovo v spájkach pre elektrické spoje so snímačmi teploty určitých zariadení (1), sa má začleniť do Dohody o EHP.
               
            
                  (2)
               
               
                  Delegovaná smernica Komisie (EÚ) 2016/1029 z 19. apríla 2016, ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pre kadmiové anódy v Herschových článkoch („Hersch cells“) kyslíkových senzorov používaných v priemyselných monitorovacích a kontrolných prístrojoch (2), sa má začleniť do Dohody o EHP.
               
            
                  (3)
               
               
                  Príloha II k Dohode o EHP by sa preto mala zodpovedajúcim spôsobom zmeniť,
               
            PRIJAL TOTO ROZHODNUTIE:
      Článok 1
      V kapitole XV prílohy II k Dohode o EHP sa v bode 12q (smernica Európskeho parlamentu a Rady 2011/65/EÚ) dopĺňajú tieto zarážky:
      
                  „—
               
               
                  
                     32016 L 1028: delegovaná smernica Komisie (EÚ) 2016/1028 z 19. apríla 2016 (Ú. v. EÚ L 168, 25.6.2016, s. 13),
               
            
                  —
               
               
                  
                     32016 L 1029: delegovaná smernica Komisie (EÚ) 2016/1029 z 19. apríla 2016 (Ú. v. EÚ L 168, 25.6.2016, s. 15).“
               
            Článok 2
      Znenie delegovaných smerníc (EÚ) 2016/1028 a (EÚ) 2016/1029 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
      Článok 3
      Toto rozhodnutie nadobúda účinnosť 24. septembra 2016 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
      Článok 4
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
      
         V Bruseli 23. septembra 2016
         
            
               Za Spoločný výbor EHP
            
            
               predsedníčka
            
            Bergdís ELLERTSDÓTTIR
         
      
      
         (1)  Ú. v. EÚ L 168, 25.6.2016, s. 13.
      
         (2)  Ú. v. EÚ L 168, 25.6.2016, s. 15.
      
         (*1)  Ústavné požiadavky neboli oznámené.